Projekts

2018. gada Noteikumi Nr.

Rīgā (prot. Nr. . §)

Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"

Izdoti saskaņā ar

Darba likuma 40. panta septīto daļu un

Statistikas likuma 21. panta 1. punktu

Izdarīt Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" (Latvijas Vēstnesis, 2017, 104. nr.; 2018, 49. nr.) šādus grozījumus:

1. Papildināt pielikuma 435. punktu aiz vārdiem "un citus redzes korekcijas līdzekļus" ar vārdiem "kā arī veic kontaktlēcu lietošanas un kopšanas apmācību”.

2. Izteikt pielikuma 436. punktu šādā redakcijā:

„**436. Atsevišķās grupas "3254 Optiķi" profesija un atbilstoši pamatuzdevumi:**

|  |
| --- |
| – atbilstoši optisko līdzekļu receptei izgatavot briļļu lēcas, pieslīpēt un iemontēt tās briļļu ietvaros, pielāgot briļļu rāmi personas sejas un acu īpatnībām; informēt par briļļu, kontaktlēcu vai citu redzes uzlabošanas līdzekļu pareizu lietošanu; palīdzēt klientiem pareizi izvēlēties ietvarus vai kontaktlēcas; veikt tehniskos mērījumus atbilstoši optometrista vai oftalmologa nozīmējumiem un norādījumiem. |

|  |  |  |
| --- | --- | --- |
| "Nr. p. k. | Profesijas nosaukums | Profesijas kods |
| 436.1. | OPTIĶIS | 3254  01 |
| 436.2. | OPTOMETRISTA ASISTENTS | 3254  02 |

3. Papildināt pielikuma 677. punktu aiz vārdiem „dziedē fizisko un psihisko nespēku ar garīgu ietekmi, iedvesmu, biostrāvu un biolauku palīdzību” ar vārdiem „konsultē klientus, palīdzot saskatīt viņu problēmu cēloņus un to risinājumus cilvēka dzīvi veidojošo informatīvi enerģētisko sistēmu (pamatā dzimtas sistēmas) ietvaros”.

4. Papildināt pielikuma 678. punkta ievaddaļu aiz vārdiem „koriģēt un harmonizēt cilvēka enerģijas lauka struktūru” ar vārdiem „apzināt, izpētīt un sakārtot cilvēka dzīves jautājumu saskaņā ar sistēmfenomenoloģijas teoriju mijiedarbībā ar apkārtējo pasauli un tās fenomeniem, ar dzimtas locekļiem, kā arī citām sociālām, enerģētiskām un informatīvām sistēmām, kurām cilvēks ir piederīgs”.

5. Papildināt pielikumu ar 678.7. apakšpunktu šādā redakcijā:

|  |  |  |
| --- | --- | --- |
| "678.7. | SISTĒMFENOMENOLOGS | 5161  07" |

6. Papildināt pielikuma 734. punkta ievaddaļu aiz vārdiem „izdalīt ēdienu un, ja nepieciešams, pabarot pacientu; nodrošināt tīrību un kārtību nodaļā” ar vārdiem „veikt ārstniecības personas norādījumus reitterapijas metodes īstenošanai; veicināt pacienta un reitterapijas zirga savstarpēja emocionāla kontakta veidošanu, rosinot pacienta interesi par saskarsmi ar zirgu; piedalīties reitterapijas nodarbībās, sekmējot pacienta ar veselību saistītās dzīves kvalitātes un labsajūtas uzlabošanu; veikt reitterapijas zirga sagatavošanu reitterapijas nodarbībām, nodrošinot tā tīrīšanu, seglošanu un iesildīšanu; veikt reitterapijas nodarbību vietas sagatavošanu un apkārtnes sakopšanu pēc reitterapijas nodarbībām”;

7. Papildināt pielikumu ar 734.5. apakšpunktu šādā redakcijā:

|  |  |  |
| --- | --- | --- |
| "734.5. | REITTERAPEITA ASISTENTS | 5321  06" |

8. Papildināt pielikuma 1074. punkta ievaddaļu aiz vārdiem „cilvēku, preču un pasta sūtījumu pārvadāšanai” ar vārdiem „piegādāt lidmašīnas servisa iekārtas un agregātus noteiktā zonā, vadīt lidostas apkalpošanas tehnikas iekārtas un mašīnas; veikt lidmašīnas stumšanas un vilkšanas pakalpojumus atbilstoši attiecīgiem aviācijas standartiem un procedūrām”.

9. Papildināt pielikumu ar 1074.7. apakšpunktu šādā redakcijā:

|  |  |  |
| --- | --- | --- |
| "1074.7. | Lidostas tehnikas OPERATORS | 8322  07" |

Ministru prezidents Māris Kučinskis

Labklājības ministrs Jānis Reirs

08.11.2018. 08:52

448

A.Liepiņa 67021519,

Aina.Liepina@lm.gov.lv